Familievenligt resort med all-inclusive koncept
Masser af faciliteter og aktiviteter for alle aldre
Alle værelser har udendørs bruser
Med vandfly fra Malé lufthavn
Uanset om du står barfodet i baren med en kold drink i hånden, sidder smart påklædt i restauranten til en imponerende udsigt eller snorkler i den spektakulære Noonu Atoll, vil du opleve Maldiverne på en ny måde med Robinson Club
Robinson Club er et All Inclusive-koncept, der foruden at inkludere måltider også tilbyder skønne omgivelser, mange, sjove aktiviteter samt underholdning. Konceptet gør Robinson Club Noonu til et familievenligt resort, hvor der også er mulighed for at dyrke privatlivet.
Resortet tilbyder 150 værelser i hele ni forskellige kategorier, som enten ligger i 2-etagers bygninger eller fritstående villaer. Værelserne er smagfuldt indrettede og har aircondition, værdiboks, tv, minibar, telefon og hårtørrer. De har alle udendørs bruser og møbleret terrasse med udsigt til enten haven eller havet.
På Robinson Club Noonu kommer du ikke til at kede dig, for med resortets mange faciliteter er du underholdt dagen lang. Du kan gratis dyrke sport som strandvolley, badminton, fodbold, vandpolo, bordtennis mv. eller få sved på panden i fitnesscenteret, fordybe dig i krop og sjæl med yoga og pilates og deltage i vandgymnastik. Vandsportsaktiviteterne er mange og varierede men alle mod betaling; her kan du bl.a. snorkle, dykke, sejle, wind- og kitesurfe, stå på vandsky, sejle på jetski og i kano samt fiske.
Du kan også vælge blot at slappe af ved resortets store infinitypool eller slentre øen rundt på den pulverhvide sandstrand. I løbet af dagen og aftenen er der underholdning med spil og shows, og for børnene er der også en bred vifte af aktiviteter til rådighed.
Læs mere om resortets All Inclusive-koncept her